Държавен вестник, бр. 86, 2012 г., стр. 75

БРОЙ  86	
Д Ъ Р Ж А В Е Н  В Е С Т Н И К 	
СТР.  75  
Фиг. 34. Граничен маркер
Д Я Л  Ш Е С Т И
ВИЗУАЛНИ СРЕДСТВА ЗА ОБОЗНАЧАВАНЕ 
НА ПРЕПЯТСТВИЯ
Г л а в а  т р и д е с е т  и  п е т а
ОБЕКТИ, ПОДЛЕЖАЩИ НА МАРКИРАНЕ 
И/ИЛИ СВЕТЛИННА ИНДИКАЦИЯ
Чл. 344. (1) Маркировката и/или светлин­
ната индикация имат за цел да се намали 
опасността, на която може да се подложи 
ВС, чрез посочване за наличието на пре­
пятствия, без това да намалява твърдостта 
на експлоатационните ограничения, които 
могат да се породят от наличието на пре­
пятствие.
(2) Основните данни, свързани с разпола­
гането на светлините върху препятствията, 
са дадени в приложение № 12.
Чл. 345. (1) Всяко неподвижно препят­
ствие, „пробождащо“ повърхността за наби­
ране на височина при излитане в границите 
на 3000 m от вътрешната граница на повърх­
ността за набиране на височина, се маркира, 
а ако ПИК се използва и през нощта, се 
осветява, с изключение на случаите, когато:
1. такова препятствие се засенчва от друго 
неподвижно препятствие;
2. не се маркира, когато препятствието се 
осветява денем от преградни светлини от тип 
„А“ със средна интензивност и височината 
му над равнището на околната местност не 
превишава 150 m;
3. не се маркира, когато препятствието 
е осветено с преградни светлини с висока 
интензивност през деня;
4. светлинна индикация може да не се 
прави, ако препятствието е светлинен фар 
(маяк) и авиационно изследване показва, че 
в този случай е достатъчно наличието на 
светлината на светлинния фар (маяк).
(2) Неподвижен обект, който не е пре­
пятствие, но се намира в непосредствено 
съседство с повърхността за набиране на 
височина при излитане, се маркира и ако 
ПИК се използва през нощта, се снабдява 
с преградни светлини в случаите, когато 
се смята, че маркировката и светлинната 
индикация са необходими, за да се избегнат 
съприкосновения с него. 
(3) Маркировка не се прави, ако:
1. обектът се осветява денем с преградни 
светлини със средна интензивност от тип „А“ 
и височината му над равнището на околната 
местност не превишава 150 m; или
2. когато обектът е осветен с преградни 
светлини с висока интензивност през деня. 
Чл. 346. (1) Неподвижно препятствие, 
„пробождащо“ повърхността за подхода за 
кацане или преходната повърхност в гра­
ниците на 3000 m от вътрешната граница 
на повърхността на подхода за кацане, се 
маркира и ако ПИК се използва през нощ­
та – се снабдява с преградни светлини, освен 
в случаите, когато:
1. такова препятствие се засенчва от друго 
неподвижно препятствие;
2. не се маркира, когато препятствието 
се осветява денем с преградни светлини със 
средна интензивност от тип „А“ и височината 
му над равнището на околната местност не 
превишава 150 m;
3. не се маркира, когато препятствието 
е осветено с преградни светлини с висока 
интензивност през деня;
4. светлинна индикация може да не се 
прави, ако препятствието е светлинен фар 
(маяк) и авиационното изследване показва, 
че в този случай е достатъчно наличието на 
светлината на светлинния фар (маяк).
(2) Неподвижно препятствие, издигащо се 
над хоризонталната повърхност, се маркира, 
а когато летището се използва през нощта, 
се осигуряват преградни светлини.
(3) Маркировка и светлоограждение не 
се поставят, когато:
1. препятствието е засенчено от друго 
неподвижно препятствие;
2. има значително количество препят­
ствия в обхвата на вътрешната хоризонтална 
повърхност, във вид на неподвижни обекти 
или теренни препятствия и са въведени 
специални процедури за осигуряване на 
безопасно вертикално отстояние от публи­
куваните полетни траектории;
3. авиационно изследване свидетелства 
за това, че препятствието не влияе на екс­
плоатационните условия.
(4) Може да не се прави маркировка:
1. ако препятствието се осветява денем 
със заградителни светлини със средна ин­
тензивност от тип „А“ и височината му над 
равнището на околната местност не преви­
шава 150 m;
2. ако препятствието се осветява с пре­
градни светлини с висока интензивност 
през деня.